S'afegeix una lletra c a l'article 389 del capítol VII del títol XIV de la Llei 15/1997, amb el text següent:
"c) Les actuacions derivades del procediment d'ofici per a determinar el tipus del cànon de l'aigua, en els casos en què no es presenti la declaració de l'ús i la contaminació (DUCA) o la correcció d'ofici de les dades de la DUCA presentada."
S'afegeix una lletra c a l'article 390 del capítol VII del títol XIV de la Llei 15/1997, amb el text següent:
"c) En el supòsit definit per la lletra c de l'article 389, les persones físiques o jurídiques a les quals afecta la prestació del servei."
Es modifica l'article 391 del capítol VII del títol XIV de la Llei 15/1997, que resta redactat de la manera següent:
"Són exempts de les taxes que graven la prestació de serveis relacionats en els apartats a i b de l'article 390:
"a) Els organismes i les entitats integrats en l'estructura de l'Estat, les comunitats autònomes o altres ens públics territorials o institucionals quan la sol·licitud del servei gravat la presentin aquests ens en el marc de la prestació d'un servei públic.
"b) Els particulars que sol·licitin autorització per treballs forestals en zona de domini públic hidràulic, sempre que la sol·licitud del servei que és gravat la presentin en relació amb actuacions que, a criteri de l'Administració hidràulica, permetin millorar l'estat qualitatiu ambiental de la zona i ordenar hidràulicament aquest àmbit fluvial, o bé puguin ésser qualificades de model d'explotació forestal sostenible, d'acord amb la normativa vigent."
S'afegeix un apartat 3 a l'article 392 del capítol VII del títol XIV de la Llei 15/1997, amb el text següent:
El fet imposable definit per la lletra c de l'article 389 s'acredita amb la prestació del servei."
S'afegeix un apartat 2 a l'article 395 del capítol VII del títol XIV de la Llei 15/1997, amb el text següent:
La quota pel fet imposable definit en la lletra c de l'article 389 és:
Aixecament d'acta d'una inspecció puntual: 80,32 euros
Aixecament d'acta d'una inspecció de llarga durada: 278,03 euros
Analítica de matèries en suspensió (MES): 18,54 euros/unitat
Analítica de sals solubles (SOL): 18,54 euros/unitat
Analítica per cada paràmetre complementari: 18,54 euros/unitat
Analítica de matèries inhibidores: 59,16 euros/unitat
Determinació de dissolvents per cromatografia: 118,56 euros/unitat
S'afegeix un capítol VIII al títol XIV de la Llei 15/1997, amb el text següent:
"Constitueix el fet imposable d'aquesta taxa l'atorgament de permisos de caça major i menor dins les reserves nacionals de caça i les reserves de caça del territori de Catalunya.
"Són subjectes passius les persones a qui són adjudicats els permisos corresponents per a caçar dins les reserves nacionals de caça i les reserves de caça.
"La taxa s'acredita en els termes següents:
"– La quota fixa o d'entrada s'acredita en el moment de l'adjudicació del permís.
"– La quota variable o complementària s'acredita en el moment de ferir o abatre la peça.
"La quota fixa o d'entrada s'exigeix d'acord amb les tarifes següents:
"Si la peça supera els 75 punts s'ha de valorar com a trofeu
"Cacera selectiva de mascles selectius (més de 5 anys i fins a 204 punts):
Els caçadors locals tenen una bonificació del 50% de la quota fixa o d'entrada, excepte en la de la caça menor i la caça del porc senglar.
Els caçadors locals tenen una bonificació del 80% de les tarifes de la quota variable o complementària establertes per a la cacera selectiva de totes les espècies i una bonificació del 40% de les tarifes de la quota variable o complementària establertes per a la cacera de trofeu de totes les espècies.
Són caçadors locals, als efectes de l'aplicació d'aquesta taxa els que tenen el veïnatge administratiu en algun dels termes municipals a què pertany la reserva corresponent.
"Aquesta taxa té caràcter finalista, per la qual cosa, de conformitat amb el que estableix l'article 3, els ingressos derivats de la taxa resten afectats a garantir un funcionament correcte de les reserves nacionals de caça i de les reserves de caça, i a establir un aprofitament cinegètic racional."
S'afegeix un capítol IX al títol XIV de la Llei 15/1997, amb el text següent:
Taxa per l'ocupació de terrenys forestals propietat de la Generalitat adscrits al Departament de Medi Ambient
"Constitueix el fet imposable d'aquesta taxa l'ocupació de terrenys forestals propietat de la Generalitat de Catalunya adscrits al Departament de Medi Ambient en virtut de l'atorgament de les concessions o les autoritzacions pertinents.
"Són subjectes passius de la taxa les persones que sol·liciten l'ocupació dels terrenys forestals.
"La taxa s'acredita en el moment que s'atorga la concessió o l'autorització per l'ocupació respecte a l'anualitat en curs.
En les successives anualitats l'acreditament es produeix l'1 de gener de cada any.
Per les ocupacions de fins a trenta anys s'ha de pagar una quota anual, i, per les ocupacions d'una durada superior a trenta anys, se satisfà una quota única.
La quota de la taxa de les ocupacions de fins a trenta anys es determina aplicant els criteris de valoració següents:
"– Valoració del sòl: s'ha de tenir en compte el valor de substitució del sòl segons el preu de mercat del metre quadrat corresponent al terreny concret en què se situa la forest i s'ha de tenir en compte el valor dels terrenys contigus d'acord amb l'ús actual que tinguin.
"– Valoració dels danys i perjudicis dels productes forestals fusters i no fusters, com a conseqüència de l'ocupació dels terrenys.
"– Valoració quantitativa de l'impacte ambiental derivat de l'ocupació dels terrenys: s'ha de tenir en compte l'estimació de l'impacte en la vida silvestre, el valor de protecció i els valors paisatgístics i recreatius.
"– Rendiment econòmic previsible de l'explotació que ha de permetre l'ocupació.
"L'establiment i la modificació dels paràmetres a utilitzar per fixar els criteris de valoració per a determinar la quantia de la quota de la taxa s'efectuen mitjançant ordre del conseller o consellera de Medi Ambient, d'acord amb el procediment establert per la Llei 13/1989, del 14 de desembre, d'organització, procediment i règim jurídic de l'Administració de la Generalitat de Catalunya, i amb informe favorable de la Intervenció Delegada i del Departament d'Economia i Finances.
En l'expedient d'elaboració de l'ordre, hi ha de constar una memòria econòmica, en la qual s'ha de justificar que les quanties proposades resulten de l'aplicació dels criteris establerts per l'apartat precedent i que compleixen el principi d'equivalència a què fa referència l'article 13.
L'incompliment d'aquest requisit comporta la nul·litat de ple dret de la disposició.
No obstant el que regula l'apartat 1, quan la quota anual resultant de l'ocupació de fins a trenta anys sigui inferior a 1.000 euros, s'ha de satisfer una quota única que es calcula capitalitzant les quotes anuals que correspondrien al tipus d'interès fixat pel Banc d'Espanya.
La quota de la taxa de les ocupacions de durada superior a trenta anys es determina aplicant-hi els criteris de valoració de la Llei d'expropiació forçosa.
"Aquesta taxa té caràcter finalista, per la qual cosa, de conformitat amb el que estableix l'article 3, els ingressos derivats de la taxa resten afectats a la protecció dels terrenys forestals que són propietat de la Generalitat de Catalunya adscrits al Departament de Medi Ambient o al Fons Forestal de Catalunya."
S'afegeix un capítol X al títol XIV de la Llei 15/1997, amb el text següent:
"Capítol X. Taxa per l'emissió de les declaracions d'impacte ambiental i les resolucions que determinen la no-necessitat de sotmetre un projecte al procediment d'avaluació d'impacte ambiental
"Constitueix el fet imposable de la taxa l'emissió de les declaracions d'impacte ambiental i les resolucions que determinen la no-necessitat de sotmetre un projecte al procediment d'avaluació d'impacte ambiental d'un projecte de l'annex II del Reial decret legislatiu 1302/1986, del 28 de juny, d'avaluació d'impacte ambiental, modificat per la Llei 6/2001, del 8 de maig.
"No estan subjectes a aquesta taxa les actuacions que estan sotmeses també a la Llei 3/1998, del 27 de febrer, de la intervenció integral de l'Administració ambiental.
"Són subjectes passius de la taxa les persones físiques o jurídiques a les quals afecta la prestació del servei.
"La taxa s'acredita mitjançant la prestació del servei i és exigible a la bestreta des del moment en què es formula la sol·licitud.
"La quota de la taxa és la següent:
"Per l'emissió d'una declaració d'impacte ambiental: 200 euros + 40 euros (S o bé L) + (quantia estàndard del cost d'informació pública en el DOGC de l'estudi d'impacte: 90 euros) + (quantia estàndard del cost de publicació en el DOGC de la declaració d'impacte: 300 euros)
"Per l'emissió d'una resolució que determina la no-necessitat de sotmetre un projecte al procediment d'avaluació d'impacte ambiental d'un projecte de l'annex II: 120 euros + 25 euros (S o bé L) + (quantia estàndard del cost de publicació en el DOGC: 165 euros)
"S = superfície en hectàrees afectada per l'actuació en hectàrees.
"L'aplicació d'un criteri o de l'altre depèn de la naturalesa lineal o no de l'actuació.
"Aquesta taxa té caràcter finalista, per la qual cosa, de conformitat amb el que estableix l'article 3, els ingressos derivats de la taxa resten afectats a la Direcció General de Boscos i Biodiversitat per a la realització de les actuacions següents:
"a) Estudis amb la finalitat de poder determinar i caracteritzar llindars dels diferents tipus de projectes als efectes del que estableix l'article 1.2 in fine del Reial decret legislatiu 1302/1986, del 28 de juny, d'avaluació d'impacte ambiental, modificat per la Llei 6/2001.
"b) Actuacions de protecció i correcció mediambiental d'activitats realitzades amb anterioritat a l'entrada en vigor de la normativa d'impacte ambiental."